
Narva Linnavolikogu määruse eelnõu
„Nõuded ametnike haridusele, töökogemusele, teadmistele ja oskustele“ juurde

Määrus kehtestatakse avaliku teenistuse seaduse (ATS) § 14 lõike 3 alusel, mis sätestab, et kohaliku omavalitsuse üksuse ametiasutuse ametnike haridusele, töökogemusele, teadmistele ja oskustele esitatavad nõuded, mis on vajalikud teenistusülesannete täitmiseks, kehtestab kohaliku omavalitsuse üksuse volikogu. 
Narva Linnavolikogu võttis 29.01.2015. vastu otsuse nr 10. Otsusega nähti ette, et nõuded kohaliku omavalitsuse üksuse ametiasutuse ametnike haridusele, töökogemusele, teadmistele ja oskustele, mis on vajalikud teenistusülesannete täitmiseks, kehtestab kohaliku omavalitsuse üksuse volikogu.
Määrus koosneb viiest paragrahvist. 
Esimeses paragrahvis sätestatakse määruse reguleerimisala, milleks on nõuete kehtestamine Narva linna ametiasutuste ametnike haridusele, töökogemusele, teadmistele ja oskustele, mis on vajalikud teenistusülesannete täitmiseks. Sama paragrahvi teises lõikes sätestatakse, et  teenistusülesannete täitmiseks vajalikud täpsemad nõuded ametnike eri-, kutse- ja ametialasele haridusele, töökogemusele, teadmistele ja oskustele sätestatakse ametniku ametijuhendis, arvestades ametikoha eripära. 
Teises paragrahvis sätestatakse nõuded ametiisiku haridusele. Üldjuhul peab ametnikul olema vähemalt keskharidus ja sellele lisanduv eri-, kutse- või ametialane ettevalmistus. Ametiasutuse juhil peab olema kõrgharidus ja magistrikraad või sellele vastav kvalifikatsioon ning ametiasutuse struktuuriüksuse juhil ja tippspetsialistil peab olema vähemalt kõrgharidus või sellele vastav kvalifikatsioon. Sätestatud nõuded haridusele on olulised tagamaks eeldused ametnike kompetentsusele.
Kolmandas paragrahvis sätestatakse nõuded ametiasutuse ja selle struktuuriüksuste juhtide töökogemusele, mis on olulised juhtimiskompetentsi eeldused.  

